
34.
Par Ogres novada pašvaldības atbalstu biedrībai “Izaugsmei un attīstībai”

2026. gada 5. un 26. oktobrī Ogres novada pašvaldībā (turpmāk – Pašvaldība) saņemtas biedrības “Izaugsmei un attīstībai” vēstules “Par telpu nodošanu lietošanā kopstrādes telpu izveidei” un iespēju piedalīties biedrības “Publisko un privāto partnerattiecību biedrība “Zied zeme”” izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19) Aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" - “Atbalsts kopienu stiprināšanai” ietvaros ar mērķi izveidot kopstrādes telpas, reģistrācijas Nr. 2-4.1/5133. Projekta ietvaros paredzēts veikt remontu Ogres novada pašvaldībai piederošajās telpās E. Kauliņa alejā 15, Lielvārdē, Ogres nov., pielāgot tās lietošanai (turpmāk – Projekts).
	Viens no atklātā projektu iesniegumu pieņemšanas nosacījumiem ir nomas tiesības uz vismaz 7 gadiem no projekta iesniegšanas. Tāpat ir nepieciešams rakstisks apliecinājums no Iznomātāja, ka līdz projekta iesniegšanas brīdim  - 2026. gada 3. novembrim starp Pašvaldību un biedrību “Izaugsmei un attīstībai” tiks parakstīts sadarbības līgums, kā arī projektu konkursa pozitīva lēmuma un Eiropas Savienības un valsts atbalsta piešķiršanas gadījumā Pašvaldība pirms projekta īstenošanas uzsākšanas, noslēgs nomas līgumu uz termiņu, kas uz 20 gadiem no projekta īstenošanas uzsākšanas brīža, kā arī organizēs nepieciešamo dokumentāciju nomas tiesību reģistrēšanai Zemesgrāmatā.
Projekts atbilst Sabiedrības virzītas vietējās attīstības stratēģijas 2023.-2027. g. sasniedzamajiem mērķiem un rādītājiem: “Atbalsts kopienu stiprināšanai”, jo veicina pievilcīgu dzīves vidi, sadarbību un lokālpatriotismu, kā arī attīsta vietējo potenciālu, veicina pievilcīgas un kvalitatīvas dzīves vides veidošanos, sekmē iedzīvotāju līdzdalību un piederības sajūtas stiprināšanu, veicina teritorijas atpazīstamību. Rīcība vērsta uz vides uzlabošanu.
Pamatojoties uz Pašvaldību likuma 5. pantu un Ministru kabineta 2023. gada 10. oktobra noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" 2.3.4. apakšpunktu, 23. punktu,

balsojot: ar 17 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Mariss Martinsons, Matīss Mežaks, Pāvels Kotāns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Atbalstīt biedrību “Izaugsmei un attīstībai”, reģistrācijas Nr. 40008223982, Publisko un privāto partnerattiecību biedrība “Zied zeme”, reģistrācijas Nr. 40008092249, izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19) Aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" – “Atbalsts kopienu stiprināšanai” ietvaros ar mērķi izveidot kopstrādes telpas  kopprojektā ar Ogres novada pašvaldību (turpmāk – projekts).
2. Uzdot Ogres novada pašvaldības Centrālās administrācijas Juridiskajai nodaļai sadarbībā ar Attīstības un plānošanas nodaļu līdz 2026. gada 3. novembrim izstrādāt un iesniegt biedrībai “Izaugsmei un attīstībai” sadarbības līgumu par Ogres novada pašvaldībai piederošās telpas (līdz 288,4 m2 platībā 1. un 2. stāvā) E. Kauliņa alejā 15, Lielvārdē, Ogres novadā nodošanu ar mērķi izveidot kopstrādes telpu ar nosacījumu, ka vismaz 26 m2, nepieciešamības gadījumā telpas pārbūvējot, tiek nodotas - nodibinājumam “Lielvārdes jostu audēji”, reģistrācijas Nr. 40008324476.
3. Projekta apstiprināšanas gadījumā uzdot Ogres novada pašvaldības Centrālās administrācijas Nekustamo īpašumu pārvaldes nodaļai pirms projekta īstenošanas uzsākšanas organizēt Ogres novada pašvaldībai piederošā nekustamā īpašuma ”Kokneši”, adrese: Edgara Kauliņa aleja 15-10, Lielvārde, Ogres nov., kadastra numurs 7433 900 0006, kas kopumā sastāv no neapdzīvojamām telpām Nr. 10, kopējā platība 863,6 m² un pie neapdzīvojamām telpām piederošajām 8636/12001 domājamām daļām no daudzdzīvokļu mājas, telpu grupas, kadastra apzīmējums 7433 002 0576 004 011, kopējā platība 141,10 m², un telpu grupas, kadastra apzīmējums 7433 002 0576 004 015, kopējā platība 147,30 m², iznomāšanu uz 20 gadiem un nomas līguma reģistrāciju zemesgrāmatā.
4. Kontroli par lēmuma izpildi uzdot Ogres novada pašvaldības izpilddirektoram.


 (Sēdes vadītāja
domes priekšsēdētāja A. Kraujas paraksts)


image1.jpeg




